《访梅花》
明代·张穆

一冬清绪坐难安，竹杖寻香过古坛。白屋定知高士隐，红楼更有玉人看。

孤根岂合人间艳，冰蕊应添石室寒。自折杖头无可寄，归来还助几朝欢。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。